Document ID: 32001L0111

Reference:
EUR-Lex - 32001L0111 - ET
Tähtis õiguslik teade
|
32001L0111
Euroopa Liidu Teataja L 010 , 12/01/2002 Lk 0053 - 0057
Nõukogu direktiiv 2001/111/EÜ,20. detsember 2001,teatavate inimtoiduks ettenähtud suhkrute kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eelkõige selle artiklit 37,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades järgmist:(1) Teatavaid toiduaineid käsitlevaid vertikaaldirektiive tuleks lihtsustada, et vastavalt Euroopa Ülemkogu 11. ja 12. detsembril 1992 Edinburghis tehtud ning 10. ja 11. detsembril 1993 Brüsselis kinnitatud otsustele arvesse võtta ainult olulisi nõudeid, millele nimetatud direktiividega hõlmatud tooted peavad vastama, et oleks võimalik nende vaba liikumine siseturul.(2) Nõukogu 11. detsembri 1973. aasta direktiivi 73/437/EMÜ (teatavaid inimtoiduks ettenähtud suhkruid käsitlevate liikmesriikide õigusaktide ühtlustamise kohta) [4] vastuvõtmist õigustas asjaolu, et erinevused teatavaid suhkrukategooriaid käsitlevates siseriiklikes õigusaktides võisid tekitada ebaausat konkurentsi ja eksitada tarbijaid ning avaldada sellega otsest mõju ühisturu kujunemisele ja toimimisele.(3) Direktiiv 73/437/EMÜ on välja töötatud selleks, et kehtestada määratlused ja ühised eeskirjad asjaomaste toodete tootmisviisi, pakendamise ja märgistamise kohta, et tagada nende toodete vaba liikumine ühenduses.(4) Komisjon kavatseb võimalikult kiiresti ja igal juhul enne 1. juulit 2000 teha ettepaneku käesoleva direktiiviga hõlmatud toodete nominaalkaalude lisamiseks nõukogu 15. jaanuari 1980. aasta direktiivi 80/232/EMÜ teatavate kinnispakkidesse pakendatud toodete nimikoguste ja nimimahtude valikuid käsitlevate liikmesriikide õigusaktide ühtlustamise kohta. [5](5) Direktiiv 73/437/EMÜ tuleks uuesti sõnastada, et muuta teatavate inimtoiduks ettenähtud suhkruid käsitlevad tootmis- ja turustamistingimuste eeskirjad kättesaadavamaks ning samuti tuleks see viia kooskõlla toiduaineid käsitlevate ühenduse üldiste õigusaktidega, eelkõige nendega, milles käsitletakse märgistamist, värvaineid ja muid lubatud lisaaineid, ekstrahente ja analüüsimeetodeid.(6) Euroopa Parlamendi ja nõukogu direktiivis 2000/13/EÜ [6] sätestatud üldeeskirju toiduainete märgistamise kohta tuleks kohaldada teatavatel tingimustel.(7) Asutamislepingu artiklis 5 sätestatud subsidiaarsuse ja proportsionaalsuse põhimõtete kohaselt ei ole liikmesriikide tasandil võimalik piisaval määral saavutada käesoleva direktiivi eesmärki kehtestada asjaomaste toodete kohta ühised määratlused ja eeskirjad ning viia sätted kooskõlla ühenduse üldiste õigusaktidega ning seega on nimetatud eesmärk käesoleva direktiivi laadi tõttu paremini saavutatav ühenduse tasandil; käesolev direktiiv kehtib üksnes ulatuses, mis on vajalik kõnealuse eesmärgi saavutamiseks.(8) Käesoleva direktiivi kohaldamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. [7](9) Vaba liikumise uute tõkete vältimiseks peaksid liikmesriigid kõnealuste toodete puhul hoiduma käesoleva direktiiviga sätestamata siseriiklike sätete vastuvõtmisest,ON VASTU VÕTNUD KÄESOLEVA DIREKTIIVI:Artikkel 1Käesolevat direktiivi kohaldatakse lisa A osas määratletud toodete suhtes.Käesolevat direktiivi ei kohaldata lisa A osas määratletud toodete suhtes, kui need on glasuursuhkrud, kristalliseerunud suhkrud ja suhkrupead.Artikkel 2Direktiivi 2000/13/EÜ kohaldatakse lisa A osas määratletud toodete suhtes järgmiste tingimuste ja erandite kohaselt.1. Ilma et see piiraks punkti 5 kohaldamist, kohaldatakse lisa A osas loetletud tootenimetusi ainult seal loetletud toodete suhtes ja neid kasutatakse kaubanduses nende toodete tähistamiseks.Lisa A osa punktis 2 osutatud tootenimetust võib kasutada ka punktis 3 osutatud toote tähistamiseks.Siiski:- lisa A osas määratletud tooteid võib lisaks kohustuslikule tootenimetusele tähistada mitmes liikmesriigis kasutavate täpsustavate mõistetega,- vastavalt tavadele võib tootenimetusi kasutada ka muude toodete tähistamiseks ettenähtud tootenimetustes,tingimusel et sellised nimetused ei eksita tarbijat.2. Alla 20 g kaaluvate kinnispakis toodete puhul ei pea märgistusele netomassi märkima.3. Märgistusele märgitakse suhkrulahuse, inverstsuhkrulahuse ja invertsuhkrusiirupi kuivaine- ja invertsuhkrusisaldus.4. Märgistusele märgitakse täpsustav mõiste "kristalliseeritud" invertsuhkrusiirupi puhul, mille lahuses on kristalle.5. Kui lisa A osa punktides 7 ja 8 osutatud toodete fruktoosisisaldus ületab 5 % kuivainest, lisatakse nende märgistusele tootenimetuse ja koostisaine märkimiseks vastavalt mõisted "glükoosi-fruktoosisiirup" või "fruktoosi-glükoosisiirup" ja "kuivatatud glükoosi-fruktoosisiirup" või "kuivatatud fruktoosi-glükoosisiirup", et näidata vastavalt suuremat glükoosi või fruktoosi osakaalu.Artikkel 3Lisas määratletud toodete puhul ei võta liikmesriigid vastu siseriiklikke sätteid, mis ei ole käesoleva direktiiviga ette nähtud.Artikkel 4Käesoleva direktiivi rakendamiseks vajalikud meetmed, mis on seotud allpool osutatud küsimustega, võetakse vastu artikli 5 lõikes 2 sätestatud regulatiivkomitee menetluse kohaselt:- käesoleva direktiivi vastavusse viimine ühenduse üldiste õigusaktidega toiduainete kohta,- kohandamine tehnika arenguga.Artikkel 51. Komisjoni abistab nõukogu otsuse 69/414/EMÜ [8] artikliga 1 asutatud alaline toidukomitee, edaspidi "komitee".2. Käesolevale lõikele viitamisel kohaldatakse otsuse 1999/468/EÜ artikleid 5 ja 7.Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.3. Komitee võtab vastu oma kodukorra.Artikkel 6Direktiiv 73/437/EMÜ tunnistatakse kehtetuks alates 12. juulist 2003.Viiteid kehtetuks tunnistatud direktiivile tõlgendatakse viidetena käesolevale direktiivile.Artikkel 7Liikmesriigid jõustavad käesoleva direktiivi järgimiseks vajalikud õigus- ja haldusnormid enne 12. juulit 2003. Liikmesriigid teatavad neist viivitamata komisjonile.Kõnealuseid meetmeid tuleb kohaldada nii, et see võimaldaks:- lubada alates 12. juulist 2003 müüa lisas määratletud tooteid, kui need vastavad käesolevas direktiivis sätestatud määratlustele ja eeskirjadele;- keelata käesolevale direktiivile mittevastavate toodete müük alates 12. juulist 2004.Käesolevale direktiivile mittevastavate, kuid enne 12. juulit 2004 direktiivi 73/437/EMÜ kohaselt märgistatud toodete müük on lubatud kuni varude ammendumiseni.Kui liikmesriigid võtavad vastu kõnealused meetmed, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 8Käesolev direktiiv jõustub Euroopa Ühenduste Teatajas avaldamise päeval.Artikkel 9Käesolev direktiiv on adresseeritud liikmesriikidele.Brüssel, 20. detsember 2001Nõukogu nimeleesistujaC. PicquÉ[1] EÜT C 231, 9.8.1996, lk 6.[2] EÜT C 279, 1.10.1999, lk 90.[3] EÜT C 56, 24.2.1997, lk 20.[4] EÜT L 356, 27.12.1973, lk 71. Direktiivi on muudetud 1985. aasta ühinemisaktiga.[5] EÜT L 51, 25.2.1980, lk 1. Direktiivi on viimati muudetud direktiiviga 87/356/EMÜ (EÜT L 192, 11.7.1987, lk 48).[6] EÜT L 109, 6.5.2000, lk 29.[7] EÜT L 184, 7.7.1999, lk 23.[8] EÜT L 291, 19.11.1969, lk 9.--------------------------------------------------LISAA. TOOTENIMETUSED JA MÄÄRATLUSED1. Poolvalge suhkurPuhastatud ja kristalliseerunud sahharoos, mis on veatu ja standardse turustuskvaliteediga ning mida iseloomustavad järgmised näitajad:a) polarisatsioon | vähemalt 99,5 oZ |b) invertsuhkru sisaldus | kuni 0,1 massiprotsenti |c) massikadu kuivatamisel | kuni 0,1 massiprotsenti. |2. Suhkur ehk valge suhkurPuhastatud ja kristalliseerunud sahharoos, mis on veatu ja standardse turustuskvaliteediga ning mida iseloomustavad järgmised näitajad:a) polarisatsioon | vähemalt 99,7 oZ |b) invertsuhkru sisaldus | kuni 0,04 massiprotsenti |c) massikadu kuivatamisel | kuni 0,06 massiprotsenti |d) värvitüüp | kuni üheksa punkti, mis on kindlaks määratud vastavalt B osa punktile a. |3. Ekstra valge suhkurToode, mida iseloomustavad punkti 2 alapunktides a, b ja c osutatud näitajad ja mille puhul vastavalt B osa sätetele kindlaksmääratud punktide kogusumma ei ole suurem kui kaheksa või on kuni:- neli punkti värvitüübi puhul,- kuus punkti tuhasuse puhul,- kolm punkti lahuse värvisisalduse puhul.[1]Sahharoosi vesilahus, mida iseloomustavad järgmised näitajad:a) kuivainesisaldus | vähemalt 62 massiprotsenti |b) invertsuhkru sisaldus (fruktoosi ja dekstroosi suhe: 1,0 ± 0, 2) | kuni 3 massiprotsenti kuivaines |c) elektrit juhtiva tuha sisaldus | kuni 0,1 massiprotsenti kuivaines, kindlaks määratud vastavalt B osa punktile b |d) lahuse värvisisaldus | kuni 45 ICUMSA ühikut. |[2]Hüdrolüüsi abil osaliselt inverteeritud sahharoosi vesilahus, milles invertsuhkur ei ole ülekaalus ja mida iseloomustavad järgmised näitajad:a) kuivainesisaldus | vähemalt 62 massiprotsenti |b) invertsuhkru sisaldus (fruktoosi ja dekstroosi suhe: 1,0 ± 0, 1) | üle 3 massiprotsendi, kuid kuni 50 massiprotsendi kuivaines |c) elektrit juhtiva tuha sisaldus | kuni 0,4 massiprotsenti kuivaines, kindlaks määratud vastavalt B osa punktile b. |[3]Sahharoosi vesilahus, mis võib olla kristalliseerunud ja mis on hüdrolüüsi abil osaliselt inverteeritud ning mille invertsuhkrusisaldus (fruktoosi ja dekstroosi jagatis 1,0 ± 0, 1) peab olema üle 50 massiprotsendi kuivaines, kuid mis muus osas peab vastama punkti 5 alapunktides a ja c sätestatud nõuetele.7. GlükoosisiirupTärklisest ja/või inuliinist saadud toidusahhariidide puhastatud ja kontsentreeritud vesilahus, mida iseloomustavad järgmised näitajad:a) kuivainesisaldus | vähemalt 70 massiprotsenti |b) dekstroosi ekvivalendi sisaldus | vähemalt 20 massiprotsenti kuivaines, väljendatud D-glükoosina |c) sulfaattuhasisaldus | kuni 1 massiprotsent kuivaines. |8. Kuivatatud glükoosisiirupOsaliselt kuivatatud glükoosisiirup, mille kuivainesisaldus on vähemalt 93 massiprotsenti, kuid mis muus osas peab vastama punkti 7 alapunktides b ja c sätestatud nõuetele.9. Dekstroos või glükoosmonohüdraatPuhastatud ja kristalliseerunud D-glükoos, mis sisaldab üht kristallisatsioonivee molekuli ja mida iseloomustavad järgmised näitajad:a) dekstroosi (D-glükoosi) sisaldus | vähemalt 99,5 massiprotsenti kuivaines |b) kuivainesisaldus | vähemalt 90 massiprotsenti |c) sulfaattuha sisaldus | kuni 0,25 massiprotsenti kuivaines. |10. Dekstroos või veevaba dekstroosPuhastatud ja kristalliseerunud D-glükoos ilma kristallisatsiooniveeta, mille kuivainesisaldus on vähemalt 98 massiprotsenti, kuid mis muus osas peab vastama punkti 9 alapunktides a ja c sätestatud nõuetele.11. FruktoosPuhastatud ja kristalliseerunud D-fruktoos, mida iseloomustavad järgmised näitajad:fruktoosisisaldus | vähemalt 98 % |glükoosisisaldus | kuni 0,5 % |massikadu kuivatamisel | kuni 0,5 massiprotsendi |elektrit juhtiva tuha sisaldus | kuni 0,1 massiprotsenti, kindlaks määratud vastavalt B osa punktile b. |B. A OSA PUNKTIDES 2 JA 3 MÄÄRATLETUD SUHKRU (VALGE) JA EKSTRA VALGE SUHKRU LAHUSE VÄRVITÜÜBI, ELEKTRIT JUHTIVA TUHA SISALDUSE JA VÄRVUSE KINDLAKSMÄÄRAMISE MEETOD"Punkt" vastab:a) värvitüübi puhul 0,5 ühikule, mis on arvutatud Brunswicki Põllumajanduse ja Suhkrutööstuse Tehnoloogia Instituudi meetodi kohaselt vastavalt komisjoni 1. juuli 1969. aasta määruse (EMÜ) nr 1265/69 (milles sätestatakse sekkumisasutuste poolt kokkuostetud suhkru kvaliteedi määramise meetodid) [4] lisa A peatüki punktile 2;b) tuhasisalduse puhul 0,0018 protsendile, mis on arvutatud vastavalt suhkru analüüsimeetodite väljatöötamise rahvusvahelise komisjoni (ICUMSA) meetodile, mis on sätestatud määruse (EMÜ) nr 1265/69 lisa A peatüki punktis 1;c) lahuse värvisisalduse puhul 7,5 ühikule, mis on arvutatud vastavalt määruse (EMÜ) nr 1265/69 lisa peatüki punktis 3 sätestatud ICUMSA meetodile.[1] invertsuhkrulahuse ja invertsuhkrusiirupilahuse puhul, mille:elektrit juhtiva tuha sisaldus ei ületa 0,1 %,värvisisaldus ei ületa 25 ICUMSA ühikut, mis on kindlaks määratud B osa punktis c täpsustatud meetodi kohaselt.[2] invertsuhkrulahuse ja invertsuhkrusiirupilahuse puhul, mille:elektrit juhtiva tuha sisaldus ei ületa 0,1 %,värvisisaldus ei ületa 25 ICUMSA ühikut, mis on kindlaks määratud B osa punktis c täpsustatud meetodi kohaselt.[3] invertsuhkrulahuse ja invertsuhkrusiirupilahuse puhul, mille:elektrit juhtiva tuha sisaldus ei ületa 0,1 %,värvisisaldus ei ületa 25 ICUMSA ühikut, mis on kindlaks määratud B osa punktis c täpsustatud meetodi kohaselt.[4] EÜT L 163, 1.7.1969, lk 1.--------------------------------------------------

Summary:
Suhkrud
Suhkrud
Euroopa Liit (EL) määratleb ühised eeskirjad teatavatele inimtoiduks ettenähtud suhkrutele, kooskõlas toiduaineid käsitlevate ühenduse üldiste õigusaktidega. Nendes eeskirjades käsitletakse toiduainete koostist, tootenimetusi, märgistamist ja esitamist.
ÕIGUSAKT
Nõukogu direktiiv 2001/111/EÜ, 20. detsember 2001, teatavate inimtoiduks ettenähtud suhkrute kohta [Euroopa Liidu Teataja L 10, 12.1.2002].
KOKKUVÕTE
Direktiiviga 2001/111/EÜ parandatakse teatud toidusuhkrute märgistamist, et tarbijaid paremini teavitada ja vältida nende eksitamist ostetavate toodetega. Seda direktiivi kohaldatakse piiranguteta toiduainete märgistamisega seotud üldsätete suhtes.
Suhkrud
Direktiivis 2001/111/EÜ määratletakse 11 suhkruliiki:
poolvalge suhkur;
suhkur (valge suhkur);
ekstra valge suhkur;
sahharoosi vesilahus;
inverteeritud sahharoosi vesilahus;
inverteeritud sahharoosi siirup;
glükoosisiirup;
kuivatatud glükoosisiirup;
dekstroos või glükoosmonohüdraat;
dekstroos või veevaba dekstroos;
fruktoos.
Igal suhkrul on vastavate omadustega koostis ning pakendamise ja märgistamisega seotud eeskirjad.
Märgistamine
Direktiivis 2001/111/EÜ on ette nähtud erisätted alla 20 g kaaluvatele kinnispakis toodetele, sahharoosi vesilahustele, invertsuhkrusiirupile, mille lahuses on kristalle, ning samuti toodetele, mille fruktoosisisaldus ületab 5%. Alla 20 g kaaluvate kinnispakis toodete puhul ei pea märgistusele netomassi märkima. Invertsuhkrulahuse ja invertsuhkrusiirupi märgistusele märgitakse siiski kuivaine- ja invertsuhkrusisaldus. Lisaks märgitakse märgistusele täpsustav mõiste kristalliseeritud invertsuhkrusiirupi puhul, mille lahuses on kristalle. Kui glükoosisiirupi (sh kuivatatud glükoosisiirupi) fruktoosisisaldus ületab 5% kuivainest, lisatakse selle märgistusele tootenimetuse ja koostisaine märkimiseks vastavalt mõisted glükoosi-fruktoosisiirup või fruktoosi-glükoosisiirup ja kuivatatud glükoosi-fruktoosisiirup või kuivatatud fruktoosi-glükoosisiirup, et näidata vastavalt suuremat glükoosi või fruktoosi osakaalu.
Lisas määratletud toodete puhul ei võta liikmesriigid vastu siseriiklikke sätteid, mis ei ole käesoleva direktiiviga ette nähtud.
Taust
Kõnealune direktiiv on osa teatavaid toiduaineid käsitlevate vertikaaldirektiivide lihtsustamiskavast, et võtta arvesse ainult olulisi nõudeid, millele nimetatud direktiividega hõlmatud tooted peavad vastama, ja võimaldada nende vaba liikumist siseturul.
VIITED
Õigusakt
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Direktiiv 2001/111/EÜ
12.1.2002
11.7.2003
ELT L 10, 12.1.2002
SEONDUVAD ÕIGUSAKTID
Euroopa Parlamendi ja nõukogu määrus (EL) nr 1021/2013, millega muudetakse Euroopa Parlamendi ja nõukogu direktiive 1999/4/EÜ ja 2000/36/EÜ ning nõukogu direktiive 2001/111/EÜ, 2001/113/EÜ ja 2001/114/EÜ seoses komisjonile antavate volitustega [Euroopa Liidu Teataja L 287, 29.10.2013].
Käesoleva määrusega viiakse komisjonile viie nn hommikusöögidirektiiviga ettenähtud rakendusvolituste andmine vastavusse Euroopa Liidu toimimise lepingu (ELTL) artikliga 290, mis annab komisjonile õiguse võtta vastu delegeeritud õigusakte.
Viimati muudetud: 29.04.2014